open-index/open-wikipedia-markdown huggingface dataset:
Sampling

**Sampling** kan referere til:

* Prøvetaking, innen statistikk
* Sampling (signalbehandling), analyse av signaler
* Sampling (musikk), bruk av opptak for å lage nye lyder
Stewart Cink

**Stewart Cink** (født 21. mai 1973) er en amerikansk golfspiller på PGA-touren. Han har til tider figurert blant de ti beste på verdensrankingen i golf.

Cink er født i Huntsville i Alabama og studerte ved Georgia Institute of Technology før han ble profesjonell golfspiller i 1995. Etter å ha vunnet det åpne mexicanske mesterskapet og tre turneringer på Nike-touren i 1996, fikk Cink spillerett på PGA-touren for 1997-sesongen. Han tok sin første seier allerede i den første sesongen, i Canon Greater Hartford Open. Gjennom de neste årene fortsatte han å oppnå gode resultater, blant annet med en ny seier i 2000 i MCI Classic. 2004 var Cinks hittil beste sesong, med en femteplass på tourens pengeliste og seire i MCI Heritage og WGC–NEC Invitational.

I 2009 vant han sin første major-turnering, da han slo Tom Watson i omspill i The Open på Turnberry.

## Meritter
### Seire på PGA-touren
* 2009 **[[The Open Championship]]**
* 2008 Travelers Championship
* 2004: MCI Heritage; WGC–NEC Invitational
* 2000: MCI Classic
* 1997: Canon Greater Hartford Open

## Eksterne lenker
*
Citigroup Center

**601 Lexington Avenue**, opprinnelig kalt **Citicorp Center**, men vanligvis omtalt under det tidligere navnet **Citigroup Center**, er en 279 meter og 59 etasjer høy skyskraper i New York. Den ligger i Midtown, på Manhattans østside, og er et av de mest karakteristiske innslagene i New Yorks skyline med sin 45° skrånende topp. Bygningen sto ferdig i 1977, og har 120 000 m² kontorplass.

Citigroup er pr. 2018 New Yorks fjortende høyeste bygning.

## Se også
*Liste over skyskrapere

## Referanser


## Eksterne lenker
* The Midtown Book
* Emporis
Homofoni

:*For homofoner i lingvistikken, se [[Homofon]].*
**Homofoni** (fra gresk *homoph&#333;nía*, «lik klang») er en betegnelse på en flerstemmig musikalsk satsteknikk, hvor en melodistemme fører, og en eller flere stemmer følger og danner akkorder med melodistemmen på toppen. De akkompagnerende stemmende følger alltid rytmen til melodistemmen eller tett oppmot, i motsetning til polyfoni.

## Se også
* Monofoni
* Polyfoni
* Heterofoni

## Kilder
* «Homophonic»/«Homophony», *OnMusic Dictionary*
American International Building

**American International Building** er en 290 meter høy skyskraper på nedre Manhattan i New York. Den sto ferdig i 1932, og var da New Yorks tredje høyeste bygning etter Empire State Building og Chrysler Building, en status den igjen fikk etter at tvillingtårnene i World Trade Center like ved kollapset i 2001. American International er  toppet med et karakteristisk spir, typisk for tiden den ble bygget.

## Se også
*Liste over skyskrapere

## Eksterne lenker
* nyc-architecture
Paraguays herrelandslag i fotball

**Paraguays herrelandslag i fotball** er det nasjonale fotballandslaget til Paraguay. Det blir administrert av Paraguays fotballforbund. Det paraguayanske fotballforbundet ble stiftet i 1906, og de ble medlem av FIFA i 1921. Paraguay har deltatt i syv VM-sluttspill, og nasjonalstadion er Defensores Del Chaco i Asunción.

## VM-resultater

## Nåværende tropp
 Paraguays tropp til VM-kvalifiseringskampen mot  6. oktober 2016 og  11. oktober 2016

### Andre spillere
Spillere som nylig har vært med i landslagstroppen.

## Litteratur
* Olsen, Egil Roger (2002): *Drillos verden*. Kagge Forlag AS, Oslo. ISBN 82-489-0244-7

## Referanser


## Eksterne lenker
* 
*  FIFAs profil om Paraguay
*  FIFAs VM-2006 profil om Paraguay
Harry Vardon

**Harry Vardon** (født 9. mai 1870, død 20. mars 1937) var en britisk golfspiller.

Vardon ble født i Grouville på Jersey. Han spilte fotball på fritiden og var innstilt på å bli gartner, men ble inspirert av sin eldre bror Tom til å begynne med golf da han var i tenårene. I en alder av 20 år var profesjonell. Han ble den første profesjonelle golferen som spilte i knickers, skjorte, slips og jakke, og i løpet av få år var han golfens første superstjerne.

I 1896 tok Vardon sin første av seks seire i The Open Championship. I 1900 ble han golfsportens første internasjonale kjendis da han turnerte i USA og spilte over 80 turneringer, og avsluttet det hele med en seier i US Open Championship. Tyve år senere, 50 år gammel, kom han på annenplass i samme mesterskap.

Gjennom karrieren vant Vardon 62 golfturneringer. Han utviklet et køllegrep som bærer hans navn, Vardongrepet, og brukes av over 90 prosent av alle golfspillere i dag. I de senere årene ble han banearkitekt og tegnet mange golfbaner i Storbritannia. Etter å ha blitt rammet av tuberkulose slet han med helseproblemer i flere år, men fortsatte som golfinstruktør og -skribent. Vardon døde i 1937 i Hertfordshire i England.

I 1974 ble Vardon plukket ut som en blant de første til å innsettes i World Golf Hall of Fame. Noen av hans utmerkelser, inkludert premiene fra alle seirene i The Open, er utstilt i en egen hyllest til ham i Jersey Museum.

## Referanser
Polyfoni

**Polyfoni** (fra gresk «flerklang») er en betegnelse på en flerstemmig musikalsk satsteknikk, hvor enkeltstemmene er likeverdige. Polyfone musikkstykker er svært horisontale, og enkeltstemmene streber etter uavhengighet på en slik måte, at de på samme tid gjerne har forskjellige rytmer og melodiske motbevegelser.

Polyfon musikk hadde sitt høydepunkt i renessansen og barokken, men er også gjenopplivet i samtidsmusikken blant annet av Bela Bartok og Fartein Valen. Fuge er en kjent musikalsk form som bygger på polyfoni.

Innen elektronisk lydteknikk betyr *polyfonisk* at et instrument er i stand til å gi fra seg flere toner samtidig, i motsetning til monofonisk.

## Se også

* Homofoni
* Heterofoni

## Referanser
Monofoni

:*Se også: [[Mono (lydteknikk)]]*
**Monofoni** betyr innen musikk at den er sunget enstemt, det vil si musikk av enstemmig karakter. Før en gang på 800-tallet var monofon musikk det normale. Et kjent eksempel på monofoni er gregoriansk musikk.

Monofone musikkinstrumenter kan bare spille en tone av gangen, og kan derfor ikke spille akkorder. Eksempler på monofone instrumenter er de fleste messing- og treblåseinstrumenter, som trompet og klarinett.

Dette må ikke forveksles med monofoniske lydinnspillinger (mono) hvor musikk gjengis i én lydkanal i motsetning til stereo og surround hvor to eller flere lydkanaler benyttes; mono-innspillinger er fullt i stand til å gjengi polyfon musikk.

## Se også
* Polyfoni
* Homofoni
* Heterofoni

## Referanser
Heterofoni

**Heterofoni** er innen musikken en type flerstemmighet, som man ofte finner i orientalsk musikk. Heterofoni er en mellomting mellom homofoni og improvisasjon, hvor en melodi blir utført av flere instrumenter samtidig, men på litt forskjellig måte, ved hjelp av ulike ornamenter, og ulike spontane melodiske og rytmiske innfall.

## Se også
* Polyfoni
* Homofoni
* Monofoni
British-Irish Council

**British-Irish Council** (*Det britisk-irske råd*) er et organ som ble opprettet gjennom Belfastavtalen. Medlemmene inkluderer representanter for Det forente kongerike Storbritannia og Nord-Irland, kronbesittelsene og Irland. Rådets målsetning er å «fremme den harmoniske og gjensidig fordelaktige utviklingen av totaliteten av forbindelser mellom folkene på disse øyer». Deltagerne er:

*Storbritannias regjering
*Scottish Executive
*National Assembly for Wales
*Northern Ireland Executive
*Irland
*Guernsey
*Jersey
*Man

## Eksterne lenker
*
Tilbury

**Tilbury** er en havneby ved nordbredden av Themsen i Essex i England. Den ligger ved et sted hvor elven snevres brått inn til omkring 740 meters bredde. Byen har en dypvannshavn som er en av de tre største havner i Storbritannia. Tidligere var fergen mellom Tilbury og Gravesend på den andre siden av elven en viktig krysningsmåte. I henhold til folketellingen i 2011 var det 12 450 innbyggere i byen.

## Historie
På grunn av byens strategiske betydning ble det anlagt flere fort der, som utgjorde en viktig del av forsvaret av London. Det eldste ble anlagt i 1539 av Henrik VIII. Senere plasserte dronning Elizabeth I sin hovedstyrke der, hvilket var en strategisk blunder; Den spanske armadas beste landgangsted var i Kent, og de engelske styrkene ville ikke ha klart å krysse elven i tide til å forhindre dem i å ta London dersom armadaen hadde nådd fram.

3,8 kilometer øst for Tilbury ligger 1800-tallsbefestningen Coalhouse Fort, som var av strategisk betydning under første verdenskrig og andre verdenskrig.

## Referanser


## Eksterne lenker
* 
* Port of Tilbury
* Tilbury hos Google Maps
Patricia Neal

**Patricia Neal** (1926–2010) var en amerikansk skuespiller som vant en Oscar for rollen som Alma Brown i filmen *[[Villstyringen Hud]]* (*Hud*).

Neal debuterte på Broadway i 1946, og var med i sin første film i 1949. Hun skrev  selvbiografien *As I am* som ble utgitt i 1988. Neal ble rammet av slag i 1965, men kunne fortsette sitt arbeid med film fra 1968.

Neal var gift med forfatteren Roald Dahl fra 1953 til 1983. De fikk fem barn: Olivia Twenty, som døde av meslinger og inflamsjon i en alder av syv år, Chantal Sophia «Tessa», som har blitt forfatter, Theo Matthew, Ophelia Magdalena og Lucy Neal som er filmmanuskriptforfatter.

## Referanser


## Eksterne lenker
*
Sophia Loren

**Sophia Loren** (født **Sofia Costanza Brigida Villani Scicolone**; 1934) er en italiensk skuespiller.

Loren vant Oscar for beste kvinnelige hovedrolle for rollen som Cesiria i filmen *[[To kvinner]]* (1960). Hun har fått en stjerne på Hollywood Walk of Fame. I 1999 ble Loren kåret til tidenes 21. største kvinnelige filmlegende av Det amerikanske filminstituttet.

I 2008 spilte Loren i musikalen *[[Nine (film)|Nine]]* sammen med Oscar-vinnerne Daniel Day-Lewis, Marion Cotillard, Penélope Cruz, Judi Dench og Nicole Kidman med Oscar-nominerte Kate Hudson og Grammy Award-vinner Fergie i biroller. Filmen hadde premiere i november 2009.

## Filmografi (utvalg)
* *Anna* (1951)
* *Kvinner til salgs* (1952)
* *[[Afrika under havet]]* (1953)
* *[[Hver dag er en festdag]]* (1954)
* *Peccato che sia una canaglia* (1954)
* *[[Napoletansk karusell]]* (1954)
* *[[Hunnerkongen]]* (1954)
* *[[Amorøse eventyr]]* (1954)
* *[[Piken fra elven]]* (1954)
* *[[Galante eventyr]]* (1955)
* *[[Skandale i Sorrento]]* (1955)
* *[[Deilig å være kvinne]]* (1956)
* *[[Skjønnheten fra Hydra]]* (1957)
* *Mellom to menn* (1959)
* *Det begynte i Napoli* (1960)
* *[[To kvinner]]* (1960)
* *El Cid* (1961)
* *Lykke og krone* (1962)
* *I går, i dag, og i morgen* (1963)
* *[[Romerrikets fall (film)|Romerrikets fall]]* (1964)
* *Ekteskap på italiensk* (1964)
* *[[Operation Crossbow (film)|Operation Crossbow]]* (1965)
* *[[Grevinnen fra Hong Kong]]* (1965)
* *Kjærlighetsreisen* (1974)
* *[[Alarm på Nord-Ekspressen]]* (1976)
* *[[En spesiell dag]]* (1977)
* *En kvinnes skjebne* (1978)
* *[[Brass Target – Jakten på nazigullet]]* (1978)
* *Den nakne sannheten* (1994)
* *Grumpier old men* (1995)
* *[[Nine (film)|Nine]]* (2009)
* *The Life Ahead* (2020)
* *What Would Sophia Loren Do?* (2021)

## Referanser


## Eksterne lenker

* 
* 
* 
*
James Saumarez

**James Saumarez**, 1. baron de Saumarez, (født 11. mars 1757, død 9. oktober 1836) var en admiral i den britiske flåten som ble berømt for sin seier i slaget ved Algeciras.

Han nedstammet fra en gammel slekt og var født i St. Peter Port på Guernsey. Mange av hans forfedre hadde utmerket seg i marinen, og han begynte selv som sjøkadett da han var 13 år gammel. For tapperhet under angrepet ved Charleston i Sør-Carolina i 1776 ombord i HMS ''Bristol'' ble han forfremmet til løytnant, og videre til kommandør under slaget ved Doggerbank 5. august 1781, da han ble såret.

## Referanser


## Eksterne lenker
* 
*
Harwich

**Harwich** er en havneby i Essex i England og en av Haven-havnene (en gruppe på fem havneanlegg på Englands østkyst). Den ligger på Nordsjøkysten, med havet mot øst, i distriktet Tendring. De nærmeste byene er Felixstowe i nordøst, Ipswich i nordvest, Colchester i sørvest og Clacton-on-Sea i sør. Harwich, som ble grunnlagt på midten av 1100-tallet, er den nordligste av kystbyene i Essex. I henhold til folketellingen av 2011 bor det 17 684 innbyggere i byen.

Posisjonen ved utløpene av elvene Stour og Orwell og det at Harwich er den eneste sikre havnen mellom Themsen og Humber betyr at den lenge har vært et viktig sted for sjøfarende, både sivile og militære. Byen ble sterkt befestet etter at den ble en marinebase i 1657, med festninger og kanonbatterier. I dag har derimot den britiske marine ikke lenger noen base i Harwich.

Harwich er i dag vokst sammenhengende med byen Dovercourt, og de to, sammen med Parkeston, er jevnlig referert kollektivt som Harwich, men formelt sett er de adskilte.

Blant kjente personer med tilknytning til Harwich finner man Samuel Pepys som var parlamentsmedlem for byen, og Christopher Jones som eide en fjerdedel av skipet «Mayflower»; Harwich var det kjente skipets hjemmehavn.

Det er regelmessige ferger fra Parkeston, som egentlig er en landsby rett utenfor Harwich, til Hoek van Holland i Nederland. Det er per 2006 planer om en ny containerhavn i Bathside Bay.

I tillegg til at Parkeston henger sammen med Harwich har byen også vokst sammen med Dovercourt, og man refererer ofte kollektivt til dem som Harwich.

Electric Palace Cinema er en av de eldste kinoer som er bygget spesielt for formålet. Det originale prosjektorrommet og den ornamentale fasaden er bevart.

## Referanser


## Litteratur
* Pevsner, Nikolaus; Radcliffe, Enid (2002): *The Buildings of England: Essex*. Yale University Press. ISBN 0-300-09601-1.
* Smith Stuart Reynolds (konsulenter); et al. (2006): ''Tendring District Council Conservation Area Review: Harwich Conservation Area'' (PDF). Tendring District Council.

## Eksterne lenker
* 
* 
* Harwich Town Council 
* The Harwich Society
* Harwich Lightships - Simplon
* Harwich & Dovercourt Sailing Club
* Harwich & Dovercourt Rugby Union Football Club
* Harwich & Dovercourt Cricket Club 
* Harwich Runners
* Harwich Haven Photos
Bloomberg Tower

**Bloomberg Tower** er en skyskraper i New York. Den ligger langs Lexington Avenue på Manhattans østside. Bloomberg Tower ble bygget mellom 2001 og 2005 og er 246 meter høy, noe som gjør den til den fjortende høyeste bygningen i New York.

## Se også
*Liste over skyskrapere

## Eksterne lenker
* Emporis
Simone Signoret

**Simone Signoret** (født **Simone Henriette Charlotte Kaminker**  25. mars 1921 i Wiesbaden i Tyskland, død 30. september 1985 i Autheuil-Authouillet i Frankrike) var en fransk skuespiller og forfatter.

## Liv og virke
### Bakgrunn
Signoret var født av franske foreldre og vokste opp i Paris. Hun var nødt til å droppe skolegangen for å jobbe og hjelpe sin mor og sine to brødre under den tyske okkupasjonen av Frankrike under andre verdenskrig, ettersom hennes jødiske far flyttet til Storbritannia for å slutte seg til Charles de Gaulles frie franske styrker.

### Karriere
Signoret arbeidet som maskinskriver mens hun jobbet ekstra som statist i en rekke filmer. Fra 1946 begynte hun å få mer fremtredende roller og hun spesialiserte seg først på roller som prostituerte. Hun utviklet seg etter hvert til en fremragende skuespiller i intellektuelle roller. Senere ble hun en kjent internasjonal filmstjerne.

Signoret vant en Oscar for beste kvinnelige hovedrolle for rollen som Alice Aisgill i filmen *[[Plass på toppen (film)|Plass på toppen]]* (1959).

Signoret var gift med regissøren Yves Allégret fra 1944 til 1949 og med skuespilleren og sangeren Yves Montand fra 1951 til 1985. Mot slutten av sin karriere trosset hun tidens skjønnhetsidealer og viste tydelig sin alder og tiltagende vekt. Hennes skuespillerkunst var fortsatt av høy klasse. I sine siste år måtte hun nesten oppgi karrieren på grunn av kreft.

I 1976 ga hun ut selvbiografien *Nostalgia Isn't What It Used to Be* og hun har også utgitt en roman.

Signoret er gravlagt på Père Lachaise i Paris ved siden av sin andre ektemann, Yves Montand.

## Filmografi i utvalg

## Referanser


## Eksterne lenker
*
Condé Nast Building

**Condé Nast Building** er en moderne skyskraper i New York. Den ligger på Times Square i Manhattans Midtown-distrikt, og sto ferdig i 2000. Bygningen har 150 000 m² gulvareal og er 247 meter høy, noe som gjør den til den tolvte høyeste bygningen i New York.

## Referanser


## Eksterne lenker
* Emporis
Homofon

:*Se også [[homofoni]].*
En **homofon** er hvert av to eller flere ord som uttales likt, men som skrives forskjellig.

En homofon er en form for homonym.

I noen dialektområder er det mulig å skille enkelte homofoner på tonelaget (*gjerne* og *jernet*) eller ved forskjellig uttale, hvor for eksempel *kjære* og *tjære* har distinkt forskjell på deler av nordvestlandet, hvor t-en i *tjære* er markant.

Noen homofoner er:

**jul* og *hjul*
**vert*, *verdt*, *vært* og *hvert*
**har* og *hard*
**kjære* og *tjære*
**gjerne*, *hjerne*
**vinn* og *vind*
Susan Hayward

**Susan Hayward** (født **Edythe Marrenner**; 1917–1975) var en amerikansk skuespiller. Hun ble nominert til Oscar for beste kvinnelige hovedrolle totalt fem ganger, og vant prisen for rollen som den dødsdømte fangen Barbara Graham i filmen *[[Jeg vil leve!]]* (1958). Hayward har fått en stjerne på Hollywood Walk of Fame.

## Filmografi (utvalg)
* 1939 – *[[Beau Geste (film)|Beau Geste]]*
* 1942 – *[[Urent farvann]]*
* 1952 – *[[Sneen på Kilimanjaro (film)|Sneen på Kilimanjaro]]*
* 1952 – *[[Fast i salen]]*
* 1954 – *[[Gladiatorene]]*
* 1958 – *[[Jeg vil leve!]]*

## Referanser


## Eksterne lenker
* 
*
Ustaoset

**Ustaoset** ligger i Hol kommune i Buskerud. Ustaoset stasjon (990 moh) på Bergensbanen ligger her. På stedet ligger også en hytteby med cirka 900 hytter, Ustaoset Hotell og fjellstuer. Stedet har også en butikk, kafe og bensinstasjon.

Navnet kommer av at stedet er oset der elven Usteåne renner ut fra Ustevatn.

Ustaoset er målgang i turrennet Skarverennet.
Groundskeeper Willie

**Groundskeeper Willie** er en figur fra tegnefilmserien *[[The Simpsons]]*. Han er vaktmester på Springfield Barneskole.  Han har jobbet i 20 år ved skolen, like lenge som rektor Seymour Skinner.. Dan Castellaneta gir stemme til Willie.

Willie arbeider som gartner og vaktmester ved Springfield Elementary School, og bor i en falleferdig, gammel hytte på skolens eiendom. Han kommer opprinnelig fra Skottland, og har et aggressivt temperament. Willie oppfører seg ofte uhøflig, både mot studenter og andre voksne. I en av Treehouse of Horror-episodene planla han hevn mot studentene ved Springfield Elementary, etter at han blitt brent til døde av foreldrene deres.

Willie påstår å komme fra forskjellige deler av Skottland, i løpet av TV-serien. Blant annet fra «North kilt-town», eller fra Kirkwall på Orknøyene, fra Glasgow, eller at han bodde i nærheten av Loch Ness. Det avsløres også at han har en fetter, Billy. I episoden The Father, the Son, and the Holy Guest Star fra den 16. sesongen, slipper Willie løs hundrevis av rotter i løpet av en middelalder-festival for å hevne seg. Men rektor Skinner legger umiddelbart skylden på Bart Simpson, som alltid har vært en notorisk bråkemaker, og utviser ham fra skolen.

## Eksterne lenker
Radio Østlendingen

**Radio Østlendingen** (tidligere kalt **P5 Solungen** og **Solungen Bygderadio**) er en lokalradiostasjon i Solør.

Solungen Bygderadio hadde oppstart i 1993. Folkene bak radioen hadde tidligere jobbet i lokalradio i Kongsvinger, og hadde ett ønske om en egen radio for Solør. På denne tiden var det Bjerkely folkehøyskole som hadde konsesjonen for Åsnes kommune. På samme tidspunkt fantes også Våler Nærradio, som allerede hadde eksistert i flere år.

I 1996 endrer Solungen Bygderadio navn til P5 Solungen, og flytter til store flotte lokaler.

I 2004 ble P5 Solungen kjøpt opp av AS Østlendingen, og flyttet igjen til nye lokaler sentralt i kaffegata. Her holder de til den dag i dag.

I dag har Radio Østlendingen konsesjon for Våler, Åsnes, og Grue. Og deler konsesjon (og sendetid) med Våler Nærradio og Radio Kongsvinger (fra 1. januar 2009).
Exocet

**Exocet** er et fransk sjømålmissil, produsert av MBDA, og dets forgjengere Aérospatiale og Nord Aviation.

Exocet var i bruk under Falklandskrigen på argentinsk side. Mest kjent er senkingen av den britiske jageren HMS «Sheffield» 4. mai 1982. Under Iran–Irak-krigen benyttet Irak gjentatte ganger Exocetraketter mot både militær og sivil skipsfart i Persiagulfen. Det var under et slikt angrep 17. mai 1987 at en irakisk Mirage F1 angrep den amerikanske fregatten USS «Stark». Begge de avfyrte missilene traff, men bare én eksploderte og USS Stark ble reddet av mannskapet og reparert.

## Varianter av Exocet
*MM38 (skytes ut fra overflaten)
*AM39 (luftbåren)
*SM39 (skytes ut fra ubåt)
*MM40 (skytes ut fra overflaten)

Hovedkonkurrenten til Exocet er det amerikanske Harpoon-missilet.

## Land som benytter seg av Exocet
Argentina, Brasil, Chile, Egypt, Frankrike, De forente arabiske emirater, Hellas, Indonesia, Irak, Kuwait, Kypros, Libya, Malaysia, Marokko, Oman, Pakistan, Peru, Qatar, Sør-Afrika, Thailand og Tyskland.

## Eksterne lenker
Hot Fuzz

***Hot Fuzz*** er en britisk actionkomedie fra 2007 regissert av Edgar Wright og skrevet av Simon Pegg og Wright. Hovedrollene spilles av Pegg og Nick Frost.

Filmen handler om politimannen Nicholas Angel som er så flink i jobben sin at han får sine kollegaer i Metropolitan Police i London til å fremstå som håpløse. For å rette opp dette inntrykket, bestemmer sjefene hans seg for å overføre ham til landsbyen Sandford i Somerset. Der blir han partner med den ikke fullt så komponente Danny Butterman, som har Mel Gibson som sitt store forbilde. Overgangen fra et hektisk byliv til den rolige landsbyen blir en påkjenning for Angel. Men etter hvert begynner han å ane ugler i mosen i landsbyen. Og spørsmålet blir da om det er noe skummelt som foregår, eller om det bare er Angels paranoia som har våknet til liv.

## Skuespillere
* Simon Pegg som Nicholas Angel. Politimann som blir omplassert fra London til Sandford.
* Nick Frost som politi-etterforsker Danny Butterman.
* Jim Broadbent som insepktør Frank Butterman. Daniel's far, og ansatt ved Sandford-politiet.
* Paddy Considine som etterforsker Andy Wainwright bed Sandford-politiet.
* Timothy Dalton som Simon Skinner. Manager ved kjøpesenter i Sandford.
* Bill Nighy som ansatt ved Metropolitan Police i London.
* Billie Whitelaw som Joyce Cooper. Driver hotell hvor Nicholas overnatter.
* Edward Woodward som Tom Weaver. En professor.
* Bill Bailey som politimann Turner ved Sandford.
* David Bradley som Arthur Webley. Bonde fra Sandford.
* Adam Buxton som Tim Messenger. Journalist fra avisen Sandford Citizen.
* Ron Cook som George Merchant fra Sandford.
* Kenneth Cranham som James Reaper.
* Peter Wight som Roy Porter. Eier av en lokal Sandford-pub
* Julia Deakin som Mary Porter, Roy's kone.
* Kevin Eldon som Tony Fisher, fra Sandford-politiet.
* Martin Freeman. Ansatt i Metropolitan Police in London.
* Paul Freeman som prest Philip Shooter, fra Sandford.
* Karl Johnson som politi-ansatt Bob Walker. Den eldste politimannen ved Sandford-politiet.
* Lucy Punch som Eve Draper. Ansatt ved by-rådet i Sandford.

## Referanser


## Eksterne lenker
*
Abbey Road

Ordet **Abbey Road** har forskjellige betydninger:

*Abbey Road (gate), en gate i London
*Abbey Road Studios, et innspillingsstudio i samme gate.
*Abbey Road (album), det siste innspilte studioalbumet til The Beatles.
Savile Row

**Savile Row** er en skreddergate i London sentrum. Gaten går parallelt med Regent Street mellom Conduit Street i nordenden og Vigo Street i syd. Savile Row ligger Mayfair, et område med mange eksklusive butikker og restauranter. 

## Historie

Savile Row ble bygget mellom 1731 og 1735 som en del av utviklingen av Burlington Estate. Den opprinnelige planen antas å ha blitt tegnet av Colen Campell, selv om Henry Flitcroft ser ut til å ha vært hovedarkitekten av gaten, under tilsyn av Daniel Garrett.

I 1969 utviklet gaten seg til den skreddergaten den er blitt kjent som. Moderniseringen fortsatte ut i 1990-tallet, dette var tiden da designere som Richard James, Ozwald Boateng, og Timothy Everest inntok gaten.

Det var taket av Apple-bygningen i Savile Row nr. 3 at The Beatles holdt sin aller siste konsert (Rooftop Concert) den 30. januar 1969.

Gaten har hatt flere opp- og nedganger i popularitet, blant annet da Giorgio Armani i 2006 kritiserte skredderne i gaten for å være umoderne. Allikevel har flere av de mest kjente designerne i England, startet sin karriere her. 

## Skredderfirma og butikker
Blant de mest kjente skredderne er Hardy Amies, Norton & Sons, Gieves & Hawkes, H. Huntsman & Sons og Henry Poole & Co. I enden av gaten finner man også kleskjeden Abercrombie & Fitch. I oktober 2012 åpnet Alexander McQueen butikk i Savile Row.
Skandale

En **skandale** er en hendelse eller en handling som vekker forargelse eller ubehagelig og pinlig oppsikt, det vil si noe som strider mot den vanlige moral- eller rettsoppfattelsen i et samfunn. Skandalesaker kan være små eller store og av privat eller offentlig karakter. Handlingene dreier seg ofte om makt og personlig vinning, enten de er politisk, økonomisk, sportslig eller seksuelt motivert. Slike saker får som regel alltid store og negative konsekvenser for dem det gjelder. Mange moderne skandalesaker er knyttet til kjendiser.

Ordet skandale kan brukes både om den moralske forargelsen og den vanærende hendelsen, og personer kan derfor både lage, eller gjøre, skandale, og være innblandet i en. Adjektivet skandaløs kan bety «skandalepreget», «skammelig» eller «anstøtelig». Verbet å skandalisere vil si å utsette noen for en skandale og stille dem i et dårlig lys ved å trekke dem inn i den. Ordet kommer fra det franske *scandale* som igjen stammer fra det greske *skandalon*, som betyr «felle» eller «snare».

## Omtale av skandalesaker
Mens enkelte skandalesaker kan avsløre viktige misforhold og kriminalitet i samfunnet, berører personlige skandaler vanligvis bare dem som er direkte innblandet eller dem som står nær disse. Likevel er slike hendelser svært populært og kommersielt godt stoff i de fleste massemediene, særlig hvis det gjelder kjente personer, selskaper og organisasjoner. Blader som skriver om sensasjoner og skandaler blant kjendiser, omtales gjerne som skandale- eller sladrepressen eller Den gule pressen. 

Skandalesaker kan oppstå som avsløringer etter undersøkende journalistikk, ved anonyme informasjonslekkasjer eller ved at en varsler eller whistle-blower fremskaffer negativt materiale om en bedrift, institusjon eller gruppe hen er medlem av. Noen skandaler har også vært iscenesatt for å skape oppmerksomhet omkring en sak eller person eller for å skjule eller overdøve et annet forhold.

## Relaterte emner
* Justismord
* Korrupsjon
* Moralsk panikk
* SKUP-prisen
* Sladder
* Ære – skam

## Eksterne lenker
* Oppslagsordet «Skandale» i ''Ordbog over det danske sprog'' (på dansk)
* Oppslagsordet «Skandal» i ''Svenska Akademins ordbok'' (på svensk)
Raps

**Raps** (*Brassica napus* subsp. *oleifera*) er en kulturplante med karakteristiske gule blomster, og er i samme slekt som kål, og er samme art som kålrot. Raps dyrkes av bønder i Amerika og Europa. Raps treskes med en skurtresker om høsten slik som korn høstes. Rapsfrøene er små og nesten helt svarte. Vanninnhold ved høsting bør helst være lavt, men oljeinnholdet er opp i mot 50 %.

Raps antas ha oppstått som en spontan allopolyploid mellom rybs og kål.

## Dyrkingsteknikker til raps

Raps er en plante som trenger mye Svovel (S) og også ganske mye Nitrogen (N). Raps trenger ikke sprøyting på grunn av rask etablering om våren. Dette gjør at rapsen utkonkurrerer ugresset. I konvensjonelt landbruk behandles rapsplanten med 2-3 skadedyrbehandlinger: 1-2 behandlinger mot rapsglansbille og i enkelte år en behandling mot jordloppe. Rapsplanten behandles også under blomstringen mot soppsykdommer som storknollet råtesopp. Rapsfrøene er meget små, noe som gjør at såmengden er 0,7-1,2 kg pr mål.

## Varianter
Raps finnes i to varianter, høstraps og vårraps, avhengig av årstiden de sås på. Vårrapsen er mer hardfør og krever mindre gjødsel, mens høstrapsen har høyere oljeinnhold. Det er vårrapsen som er mest populær i Norge, men høstraps dyrkes også innenfor Norges grenser. 

## Bruk
Oljen som presses fra de små, svarte frøene kalles rapsolje, og kan brukes som matolje og brensel (biodiesel). Melet som blir igjen brukes i kraftfôrindustrien.

## Referanser


## Eksterne lenker
*
Verity Lambert

**Verity Lambert** (født 27. november 1935 i London, England, Storbritannia, død 22. november 2007) var en britisk TV- og filmprodusent, mest kjent som den første produsenten av science fiction-serien *[[Doctor Who]]* (1963&ndash;1965). Lambert var en pioner for kvinner innen britisk TV. Da hun fikk jobben som produsent av *[[Doctor Who]]* var hun den yngste og eneste kvinnelige produsenten i BBC.

Hennes karriere innen TV strekker seg fra 1950-årene og frem til hennes død. Hun har jobbet for Associated British Corporation, BBC, London Weekend Television, Thames Television og Euston Films. Innen filmindustrien har hun jobbet for Thorn EMI Screen Entertainment og hun hadde sitt eget produksjonsselskap kalt Cinema Verity. I tillegg til *Doctor Who* har hun produsert blant annet *[[Adam Adamant Lives!]]*, *[[The Newcomers]]*, *[[The Naked Civil Servant]]*, *[[Rock Follies]]*, *[[Widows]]*, *[[G.B.H.]]*, *[[Jonathan Creek]]* og *[[Noen som passer for meg]]*. Hun ble utnevnt til offiser av Order of the British Empire i 2002.

## Referanser


## Eksterne lenker
*
C.E. Webber

**Cecil Edwin Webber** (kjent som **C.E. Webber** og kalt **Bunny** av sine kolleger) var en britisk forfatter for TV og teater. Han er mest kjent for sine bidrag til den berømte science fiction-serien *[[Doctor Who]]*, som han jobbet på da han var ansatt som forfatter hos BBC i begynnelsen av 1960-årene. Selv om ingen av hans manuskripter ble brukt i TV-serien, bidro han på mange viktige møter tidlig i utviklingen. Han skrev sammen med Donald Wilson og Sydney Newman det første formatdokumentet for serien. Hans utkast for den første episoden ble brukt som basis da Anthony Coburn skrev den versjonen som ble vist på TV. Webber ble listet som medforfatter på interne dokumenter hos BBC, men ikke i rulleteksten for episoden.

Hans publiserte skuespill inkluderer *Be Good, Sweet Maid* (1957), *Out of the Frying Pan* (1960) og *The Mortal Bard* (1964).

Andre TV-serier han skrev på eller skapte for BBC inkluderer *[[Hurriance (TV-serie)|Hurricane]]* (1961, *[[Just William|William]]* (1962) og episoder av *[[Thorndyke]]* (1964). 

## Referanser


## Eksterne lenker
* The Origin of Dr Who – Artikkel om hvordan *Doctor Who* ble til.
* Liste over C. E. Webbers skuespill (fra og med (1956).
* .
Fri tanke

***Fri tanke*** var et tidsskrift og nettavis som ble utgitt av Human-Etisk Forbund fra august 2006 til januar 2022.

Tidsskriftet var forbundets medlemsblad med en utgivelsesfrekvens på fire ganger i året, og hadde i 2015 et opplag på . På internett var *Fri tanke* en nettavis for livssyn og livssynspolitikk med jevnlig oppdaterte saker. Per ultimo 2024 består fortsatt nettstedet, som et arkiv for tida tidsskriftet ble utgitt og nettstedet var i drift.

Tidsskriftet og nettavisa ble redigert etter redaktørplakaten på bakgrunn av Human-Etisk Forbunds verdigrunnlag. Ansvarlig redaktør var Kirsti Bergh.

## Referanser


## Eksterne lenker
* 
*
Oberlausitz

**Oberlausitz** (øversorbisk: *Hornja Łužica*, nedersorbisk: *Górna Łužyca*, polsk: *Łużyce Górne*, oberlausitz-dialekten: *Äberlausitz*) er et historisk landskap som hovedsakelig befinner seg i Fristaten Sachsen, mens mindre deler er lokaliserte i Brandenburg og Polen. I Sachsen ligger landskapet innenfor kretsene Landkreis Bautzen og Landkreis Görlitz, herunder også de tidligere kretsene Landkreis Löbau-Zittau og Niederschlesischer Oberlausitzkreis, med en nordlig grense mellom byene Hoyerswerda og Lauta.

I Brandenburg ligger deler av det historiske landskapet i den sørlige delen av Landkreis Oberspreewald-Lausitz, herunder byene Ruhland og Ortrand. Siden 1945 har deler av landskapet mellom elven Queis i øst og elven Neisse i vest tilhørt Polen, og administrativt vært en del av det nederschlesiske voivodskap. En liten del av landskapet som omfatter byen Łęknica, befinner seg også innenfor Lubusz voivodskap, sammen med den polske delen av Niederlausitz. I sør strekker grensen til Oberlausitz langs grensen mellom Sachsen og Tsjekkia, fra Steinigtwolmsdorf i vest til Zittau og Tafelfichte i øst.

Den gamle hovedstaden i Oberlausitz var Bautzen. Den største byen i området er Görlitz, som etter 1945 er delt i en tysk og en polsk del (Zgorzelec).

Navnet Oberlausitz går tilbake til slutten av 1400-tallet, da landskapet Lausitz ble delt i en øvre og en nedre del. Navnet Lausitz kommer fra det sorbisktalende folket *Lusici*, som bodde i området.

## Eksterne lenker
* http://www.oberlausitz.de/
* http://www.oberlausitz.com
* http://www.lausitzerleben.de/
* Bilder fra Oberlausitz
* Biosphärenreservat Oberlausitz
Spasskij versus Petrosjan 1969

Parti fra VM i sjakk 1969. Etter 16 partier var poengstillingen 8-8. Nedenfor følger parti nr. 17:

Hvit: Boris Spasskij

Svart: Tigran Petrosjan

*1. e4 c5
*2. Sf3 e6
*3. d4 c5xd4
*4. Sxd4 a6
*5. Ld3 Sc6
*6. Sxc6 b7xc6
*7. 0-0 d5
*8. Sb1-d2 Sf6
*9. b3 (diagram 1)

Partiet har fulgt de samme trekk som i VM-kampens første parti, men her velger Spasskij en annen fortsettelse.
*9. ... Lb4
*10. Lb2 a5
*11. c3 Le7
*12. c4 0-0
*13. Dc2 h6
*14. a3 La6
*15. Tf1-e1 Db6
*16. e4xd5 c6xd5
*17. c4xd5 Lxd3
*18. Dxd3 Tf8-d8
*19. Sd2-c4 Da6
*20. Df3 Td8xd5
*21. Ta1-d1 Td5-f5
*22. Dg3 Tf5-g5
*23. Dc7 Ta8-e8
*24. Lxf6 g7xf6
*25. Td1-d7 Te8-c8
*26. Db7 Dxb7
*27. Td7xb7 Kf8
*28. a4 Lb4
*29. Te1-e3 Tc8-d8
*30. g3 Td8-d1+
*31. Kg2 Tg5-c5
*32. Te3-f3 f5
*33. g4 (diagram 2)
*33. ... Td1-d4
*34. g4xf5 e6xf5
*35. Tb7-b8+ Ke7
*36. Tf3-e3+ Kf6
*37. Tb8-b6+ Kg7
*38. Te3-g3+ Kf8
*39. Tb6-b8+ Ke7
*40. Tg3-e3+ Kf6
*41. Tb8-b6+ Kg7

Her ble partiet avbrutt.

*42. Te3-g3+ Kf8
*43. Tb6xh6 f4
*44. Tg3-h3 Kg7
*45. Th6-h5 f3+
*46. Kg3 Tc5xh5
*47. Th3xh5 Td4-d3
*48. Sc4xa5 Kg6
*49. Th5-b5 La5
*50. Tb5xa5 Td3xb3
*51. Ta5-a8 Tb3-a3
*52. a5 Kg5
*53. a6 Kg6
*54. a7 Kg7
*55. h4 Kh7
*56. h5 Kg7
*57. h6 Kh7
*58. Kf4 Oppgitt
BBC World News

**BBC World News** er det britiske kringkastingsselskapet BBCs 24-timers nyhets- og informasjonskanal for det internasjonale publikum. Kanalen fungerer som en søsterkanal til den britiske nyhetskanalen BBC News, som kun sendes over kabelnettet og det digitale bakkenettet i Storbritannia.

I motsetning til BBCs TV-, radio- og internettilbud i Storbritannia og den internasjonale radiotjenesten BBC World Service, finansieres BBC World News av reklame- og abonnementsinntekter.

Nyhetsbulletinene fra BBC World News kringkastes også på andre TV-stasjoner, spesielt i USA, via TV-nettverket PBS.

TV-kanalen ble opprettet som BBC World Service Television i 1991, og fikk navnet BBC World i 1995. I april 2008 ble det nye navnet BBC World News tatt i bruk, samtidig som den britiske kanalen BBC News 24 fikk det forkortede navnet BBC News.

## Referanser


## Eksterne lenker
* 
* BBC News
USS «Arizona» (1915)

**USS «Arizona»** (BB-39) var et amerikansk slagskip av «Pennsylvania»-klassen.

Skipet var det tredje som fikk navnet «Arizona» og ble operativt 17. oktober 1916. Under den første verdenskrig ble hun brukt til å patruljere farvann utenfor den amerikanske østkysten.

14. mai 1919 ble hun brukt til å landsette amerikanske marinesoldater som skulle beskytte det amerikanske konsulatet i Konstantinopel under den greske okkupasjonen av byen.

USS «Arizona» ble senket under angrepet på Pearl Harbor 7. desember 1941, med 1&nbsp;177 av besetningsmedlemmene mistet livet. En panserbrytende bombe sluppet fra et japansk stupbombefly slo igjennom dekket, og gikk av i skipets fremre ammunisjons magasin, som førte til at skipet ble revet i to etter en massiv eksplosjon. Flesteparten av mannskapet mistet livet i eksplosjonen, men selv flere dager senere kunne man fremdeles høre overlevende som var fanget i det nedsunkne skroget. nesten halvparten av alle de omkomne ved angrepet på Pearl Harbor befant seg ombord på "Arizona".

Vraket var et av de få som ikke ble berget etter angrepet. Det ligger fortsatt på bunnen av havnen som et minnesmerke over de som falt under det japanske angrepet, og er erklært en krigsgrav.

## Kilder
* 

## Eksterne lenker
* USS «Arizona» minnesmerke (engelsk)
* Maritimequest USS «Arizona» BB-39 fotogalleri (engelsk)
* USS «Arizona» (BB-39), 1916-1941, billedgalleri (engelsk)
La Mesa

**La Mesa** er en by i San Diego County i California.

Byen ble grunnlagt i 1869 og hadde 54&nbsp;749 innbyggere i 2000.

## Referanser


## Eksterne lenker
*
Joanne Woodward

**Joanne Gignilliat Trimmier Woodward** (født 1930) er en amerikansk skuespiller.

Woodward har medvirket i ca. 45 filmer og TV-produksjoner, og hun vant en Oscar for beste kvinnelige hovedrolle i 1958 for filmen *[[Evas tre ansikter]]* (*Three faces of Eve*). Hun fikk en stjerne på Hollywood Walk of Fame 15. august 1958.

Woodward var gift med skuespilleren Paul Newman fra 1958 til hans død i 2008. I november 2014 meldte *Hollywood News Daily* at Joanne Woodward var rammet av alzheimers og sviktende helse.

## Filmografi (utvalg)
* 1957 Evas tre ansikter (*The Three Faces of Eve*) : *Eve White / Eve Black / Jane*
* 1958 Damene tar offensiven (*Rally 'Round the Flag, Boys!*) : *Grace Oglethorpe Bannerman*
* 1958 (The Long, Hot Summer) : *Clara Varner*
* 1959 Slangeskinn (The Fugitive Kind) : *Carol Cutrere*
* 1959 Nakne ansikter (The Sound and the Fury') : *Quentin Compson*
* 1960 Fra terrassen (From the Terrace) : *Mary St.John / Mrs. Alfred Eaton*
* 1961 Paris Blues (Paris Blues) : *Lillian Corning*
* 1963 (A New Kind of Love) : *Samantha Blake*
* 1968 Sensommer for Rachel (Rachel, Rachel) : *Rachel Cameron*
* 1969 Vinneren (Winning) : *Elora Capua*
* 1970 WUSA (WUSA) : *Geraldine*
* 1971 (They Might Be Giants)* : *Dr. Mildred Watson*
* [[1972]] Effekten av gamma-stråler på gule margeritter (The Effect of Gamma Rays on Man-in-the-Moon Marigolds) : *Beatrice*
* [[1973]] Drømmen om sommer (Summer Wishes, Winter Dreams)* : *Rita Walden*
* 1975 Siste stikk til Harper (The Drowning Pool) : *Iris Devereaux*
* 1983 (*Harry and Son*) : *Lilly*
* 1990 Mr. & Mrs. Bridge (Mr. & Mrs Bridge) : *India Bridge*

## Oscar-priser og nomineringer
* 1958 – Vant Oscar som beste kvinnelige hovedrolle i filmen- *[[Evas tre ansikter]]* (The Three Faces of Eve)
* 1969 – Nominnert – som beste kvinnelige hovedrolle i filmen *[[Sensommer for Rachel]]* (Rachel, Rachel)
* 1974 – Nominert – som beste kvinnelige hovedrolle i filmen *[[Drømmer om sommer]]* (Summer Wishes, Winter Dreams)
* 1991 – Nominert – som beste kvinnelige hovedrolle i filmen *[[Mr. and Mrs. Bridge]]*

## Referanser


## Kilder
* New York Times: Joanne Woodward - Biography Besøkt 22. november 2015

## Eksterne lenker
*
Storebæltstunnelen

**Storebælttunnelen** er en undersjøisk jernbanetunnel i Danmark som er 8024 meter lang. Tunnelen går mellom øyene Sprogø og Sjælland. Sammen med Storebæltsbroen forbinder den øyene Sjælland og Fyn. Den har ett løp i hver retning og bredden gir plass til gangbane på hver side av sporet. Det er 31 tverrslag mellom tunnelene, et for hver 250 meter. Den er godt opplyst og har hele 80 ventilasjonsvifter. Maksimalhastighet gjennom tunnelen er 140&nbsp;km. i timen. EG (lokomotiv) er konstruert for å trekke 2000 tonn i stigningen opp fra Storebælttunnelen (15,6 ‰). På det dypeste er den 75 meter under havoverflaten. Fra havbunnen er det mellom 12 og 40 meter ned til tunnelen.

Tunnelen ble bygget i perioden 1988 til 1996. Den er boret av fire spesialboremaskiner, en i hver retning i hvert tunnelrør, som ble bygget for anledningen. De 31 tverrslagene fungerer som nødutganger, men de har også viktige installasjoner. Tunnelveggen består av 40&nbsp;cm tykke betongelementer, og man måtte ha 62500 av dem for å bygge tunnelen. For å lage dem, bygget man en egen fabrikk i Halsskov.

## Linjekart

|}

## Referanser


## Eksterne lenker
* Storebælt – Fakta og historie
Supporter

En **supporter** (eller **fan**, fra engelsk *fanatic*, «fanatisk») er en person som støtter eller er tilhenger av et lag, en gruppe eller en person. Ordet *supporter* kommer fra det engelske ordet *support* som betyr «å støtte».

## Fotballsupporter
### Fotballags supporterklubber

I Norge er det vanlig at fotballklubbene i de øverste divisjonene har en offisiell supporterklubb, i tillegg til eventuelle andre uavhengige grupper.

### Tribunekultur

Supportere har gjerne en måte å støtte laget som varierer ut i fra nasjonalitet, kultur og historie. Omtrent samtlige av de som identifiserer seg som supportere synger under kamp. I tillegg er det i andre kulturer bannere, flagging, tromming og andre typer tifo.

I Norge har det de siste årene vært delt mellom det man kaller britisk supporterstil og sydlandsk supporterstil. Der Strømsgodset og Vålerengas tilhengere gjerne er største eksponent for førstnevnte. Den sydlandske supporterstilen finner vi i størst utbredelse hos supportergruppene Kjernen og Kanarifansen. Det er og en tendens til at den sydlandske stilen er rådende blant de mindre gruppene, og blant de som starter nytt. 

I visse fotballkulturer forekommer det mer spesielle tradisjoner som supporterne samles om. Et eksempel knytter seg til Aspmyra stadion, som er hjemmebanen til fotballklubben Bodø Glimt, der supporterne kan kjøpe «pølsevann». Dette er en buljong som kun er tilgjengelig i kiosken på Aspmyra.

### Alternativ supporterkultur

I utgangspunktet er alle supportermiljøer i Norge forskjellige, men uansett skiller man gjerne ut de som avviker i stor grad fra det som er normen. I Norge er dette typisk ultras- og casualsgrupper, men man trenger ikke alltid å ha merkelapper som dette på gruppene. Ultras og casuals kan på mange skalaer plasseres på hvert sitt ytterpunkt, men på andre punkter finner man igjen likheter. 

I Norge kler ofte supportere seg i årets offisielle drakt, og bruker en del penger på produkter fra klubbenes supporterbutikker. De fleste alternative i Norge kler seg ikke i lagets drakt. Dette har og i mange grupper sammenheng med at man har en fascinasjon for engelsk gatemote, og den britiske fotballhistorien. Fotballarenaer ble typisk besøkt av menn fra arbeiderklassen, uten offisielle effekter på seg. I andre mer venstreorienterte miljø blir det sett på som en måte å melke supportere på. 

I de mer sydlandske ultrasgruppene i Norge, er det vanlig at det forekommer "uniformer". Her er det sterkt fokus på gruppetilhørighet og det visuelle. Grupper som Ikaros og Ultras Felt C er eksempler på grupper som har tekstiler som profilerer gruppen sin.
## Se også
* Supporterklubb
* Hooliganisme
* Heiagjeng, Cheerleading
* Støttegruppe

## Referanser
Kroatias herrelandslag i fotball

**Kroatias herrelandslag i fotball** er det nasjonale fotballaget til Kroatia, og dette landslaget blir administrert av Kroatias fotballforbund. Det kroatiske fotballforbundet ble stiftet i 1912, og de ble medlem av FIFA i 1941. Kroatia har deltatt i fem VM-sluttspill mellom 1998 og 2018, og nasjonalstadion er Stadion Maksimir i Zagreb. De tok bronse i VM 1998 og sølv i VM 2018. Med finalen i 2018 ble Kroatia det minste landet etter folketall som har spilt en VM-finale for menn siden Uruguay i 1950. 

## Historie
Fra 1919 til 1939 representerte spillere fra Kroatia kongedømmet Jugoslavia, mens de i årene 1939 til 1941 var de en del av Banovina av Kroatia. Den 17. juli 1941 ble Kroatia medlem av FIFA, men i 1945 ble landet en del av forbundsrepublikken Jugoslavia.  
I perioden fra 1945 til 1990 var Jugoslavia med i syv VM-sluttspill, og fire EM-sluttspill.

Kroatia ble medlem av FIFA for andre gang den 3. juli 1992, og har siden den gang også deltatt i fem EM-sluttspill fram til 2014.

## Meritter
* Beste resultat fra VM: Sølv i 2018.
* Beste resultat fra EM: Kvartfinale i 1996.

## VM-resultater

## EM-resultater

## Kamper i VM-sluttspill

Totalt har Kroatia spilt 26 kamper i VM-sluttspill som har gitt 12 seire, 6 uavgjort og 8 tap. To av de uavgjorte kampene ble avgjort på straffespark-konkurranse, som Kroatia vant i begge tilfeller. Målforskjell ( straffespark-konkurransene ikke inkludert): 39-27.

Største seier er 4-0 over Kamerun. Største tap er 1-3 både mot Brasil og Mexico, og 2-4 mot Frankrike.

## Toppscorer i VM

Robert Prosinečki scoret også 1 mål i VM i 1990 for Jugoslavia.

## Nåværende tropp
Oppdatert 4. juni 2024.
Kroatias tropp til EM i fotball 2024 fra 14. juni til 14. juli 2024.

### Andre spillere
Spillere som har vært med i landslagstroppen de siste 12 månedene.

## Referanser


## Kilder
* Olsen, Egil Roger (2002): *DRILLOS VERDEN*. Kagge Forlag AS, OSLO. ISBN 82-489-0244-7

## Eksterne lenker
* 
*  FIFAs VM-2006 profil om Kroatia
Kålslekta

* narresennep
* rankkål, 
også kalt stautkål
* sareptasennep
* fôrkål
* svartsennep
* kål
* bondekål
* blygsennep

**Kålslekta** er en planteslekt med det vitenskapelige navnet *Brassica*. Det er også etter denne slekta, det vitenskapelige navnet på korsblomstfamilien kommer, nemlig Brassicae. Dette er ei slekt som inneholder mange viktige nytteplanter, blant annet raps, kålrot, nepe, rybs, blomkål, brokkoli, rosenkål og hodekål.

## Eksterne lenker
*
Norsk Supporterallianse

**Norsk Supporterallianse (NSA)** (stiftet i 1994) er en interesseorganisasjon for supporterklubber av norske fotballag, som representerer flere tusen norske fotballsupportere fra over 40 forskjellige supporterklubber.

Supporteralliansen er også til stede som en enkelt gruppering på kampene til Norges herrelandslag i fotball, ved at alliansens medlemsklubber tildeles rabatterte billetter til et felles felt på Ullevaal Stadion – hvor stående, syngende supportere av forskjellige norske klubblag står samlet, uten supportereffekter tilhørende sine respektive klubblag.

Blant kampsakene til supporteralliansen er lavere billettpriser. Alliansen er også mot fjerning av ståplasser, og jobber aktivt for stående, syngende supportere.

## Medlemsklubber

## Eksterne lenker
*
Skanse

**Skanse** er et forsvarsverk bygget i tre, stein eller jord. Vanligvis brukes ordet skanse om et forsvarsverk som er av midlertidig art og raskt bygget opp like før eller under strid. I enkelte tilfeller har det senere blitt bygget et anlegg av mer permanent karakter og navnet «skanse» kan ha fulgt med i inn i navnet til det permanente anlegget.

Ordet *skanse* ble brukt flere steder i Nord-Europa fra middelalderen fram mot slutten av 1800-tallet. I Norge er flere av de mindre anleggene frem til ca. 1814 omtalt som skanser mens mindre, semipermanente stillinger for posisjonsartilleriet frem mot 1905 ble omtalt som *batterier* jfr. for eksempel Isesjøbatteriet. Ordet skanse kommer fra latin *absconsus*, via det franske *esconce*. Ordet er nært knyttet til det tyske *schanze* og det nederlandske *schans*. Det opprinnelige ordet har mange betydninger, men hentyder til noe dekkende eller beskyttende.

## Skanser i Norge

* Aaklangen skanse
*Bakås skanse, Oslo
* Blaker skanse, Blaker
* Brådland skanse, Halden
* Eid skanse, Bjørkelangen
* Ende skanse, Prestebakke
* Engan skanse, Holtålen
* Fastings skanse, Fredrikstad
* Gjellebekk skanse, Asker
* Grindalen skanse, Elverum
* Kjelle skanse, Bjørkelangen
* Korthaugen skanse, Røros
* Langnes skanse, Indre Østfold
* Lier skanse, Kongsvinger
* Nyholmen skanse, Bodø
* Skansen (Stavanger)
* Skansen (Tromsø)
* Skansen (Trondheim)
* Skånes skanse, Levanger
* Snare skanse
* Stene skanse, Verdal
* Terningen skanse, Elverum
* Tråstad skanse, Kongsvinger
* Veggesdal skanse, Aremark
* Bakåsen, Gjelleråsen og Bjøråsen skanser nord for Oslo

## Skanser i Sverige
*Clausenborg skanse
*Dalarö skans
*Frösö skanse, Jämtland
*Skansbergets fornborg
*Skanstull
*Skansen
*Skansberget
*Skansen Kronan i Göteborg.
*Skansen Lejonet i Göteborg.

## Skanser i Tyskland
*Barockschanzen

## Skanser i Storbritannia
*Fort Royal Hill i Worcester

## Se også
* Skansen
DG

**DG** og **dg** kan bety:

## DG

* David Gilmour &ndash; britisk gitarist
* IATA-koden for flyselskapet Eastern Pacific.
* *Directorate-General* &ndash; Generaldirektorat.
* Dolce & Gabbana &ndash; italiensk motehus.
* DG – Dekningsgrad, i form av inntjening. Beregnes som Bruttofortjeneste i % av Salg.

## dg

* Desigram &ndash; 0,1 gram.